Diari Oficial de la Generalitat Valenciana


Sumari del DOGV 4501, del 16-05-2003 (2003/5565)

DECRET 45/2003, de 13 de maig, del Consell de la Generalitat, pel qual es cedix l'ús gratuït, per termini de 10 anys, a favor de l'Ajuntament de Monòver, d'un l'immoble situat en la dita població, per a ser destinat a activitats culturals i educatives.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5565


Data del document
:   13-05-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Monòver
    * propietat immobiliària
    * cultura regional

DECRET 45/2003, de 13 de maig, del Consell de la Generalitat, pel qual es cedix l'ús gratuït, per termini de 10 anys, a favor de l'Ajuntament de Monòver, d'un l'immoble situat en la dita població, per a ser destinat a activitats culturals i educatives. [2003/5565]
  
Per mitjà del Reial Decret 4099/1982, de 29 de desembre, sobre traspàs de funcions i servicis de l'Estat a la Comunitat Valenciana en matèria de cultura, l'administració estatal va transferir a la Generalitat l'immoble situat al carrer de l'Església número 9, la descripció del qual és la següent: una casa-habitació, situada al carrer de l'Església de la ciutat de Monòver, número 9 de policia, composta de planta baixa i dos alts, que ocupa una superfície de 9 metres de frontera per 16 metres de fons, o siga 144 metres quadrats. Confronta: dreta, casa del senyor Estanislao Brotons; esquerra, carrer de l'Església i casa del senyor Rafael Maluenda; i darrere, la dels germans del senyor Demetrio Poveda.
  
Consta en l'Inventari General de Béns i Drets de la Generalitat, amb el codi A02/03/089/0002, com bé de domini públic afecte al servici públic educatiu.
  
L'immoble figura inscrit en el Registre de la Propietat de Monòver, al tom 742, llibre 236, foli 109, finca número 2.153, inscripció 22a.
  
L'Ajuntament de Monòver ha sol·licitat la cessió gratuïta de l'assenyalat immoble, sol·licitant per mitjà d'ofici de data 25 de setembre del 2002 que la cessió d'ús s'efectue per termini de 10 anys.
  
Esta cessió té com a finalitat destinar l'immoble a activitats culturals i educatives.
  
Vistos els informes que consten en l'expedient i considerant justificada la utilitat pública i l'interés social del fi per al qual es destinarà l'immoble.
  
Vist allò que s'ha establit pels articles 41 i següents de la Llei 3/1986, de 24 d'octubre, de Patrimoni de la Generalitat, així com la disposició addicional cinquena del mencionat text legal en la redacció que en fa la Llei 8/1995, de 29 de desembre, de la Generalitat, de Mesures Fiscals, Administratives i d'Organització de la Generalitat, a proposta del conseller d'Economia, Hisenda i Ocupació, i després de la deliberació del Consell de la Generalitat, en la reunió del dia 13 de maig de 2003,
  
DECRETE
  
Article 1
  
Desafectar del domini públic de la Generalitat, l'immoble situat a Monòver, carrer de l'Església número 9, la descripció del qual és la següent: una casa-habitació, situada al carrer de l'Església de la ciutat de Monòver, número 9 de policia, composta de planta baixa i dos alts, que ocupa una superfície de 9 metres de façana per 16 metres de fons, és a dir 144 metres quadrats. Confronta: dreta, casa del senyor Estanislao Brotons; esquerra, carrer de l'Església i casa del senyor Rafael Maluenda; i darrere, la dels germans del senyor Demetrio Poveda.
  
Consta en l'Inventari General de Béns i Drets de la Generalitat, amb el codi A02/03/089/0002, com bé de domini públic afecte al servici públic educatiu.
  
L'immoble figura inscrit en el Registre de la Propietat de Monòver, al tom 742, llibre 236, foli 109, finca número 2.153, inscripció 22a.
  
Referència cadastral: 4332345KT2826P9449AZ
  
Article 2
  
Declarar, als efectes de la seua cessió gratuïta a l'Ajuntament de Monòver, l'alienabilitat de l'immoble descrit en el punt anterior.
  
Article 3
  
Cedir a l'Ajuntament de Monòver l'ús gratuït, per termini de 10 anys, de l'immoble situat al carrer de l'Església número 9, de la dita població, amb la finalitat, única i exclusiva, de destinar l'immoble a activitats culturals i educatives.
  
L'inici del termini de la cessió començarà des de l'adopció del corresponent acord plenari pel qual s'accepte la cessió en els termes que consten en el present Decret.
  
Article 4
  
La cessió queda subjecta les següents condicions:
  
- Que es procedisca, per l'Ajuntament de Monòver, a l'acceptació de l'immoble en el termini de dos mesos.
  
- Que l'Ajuntament de Monòver rehabilite l'edifici en el termini màxim de divuit mesos a partir de la subscripció del document de cessió, i amb la supervisió prèvia del projecte d'obres per la Conselleria d'Economia, Hisenda i Ocupació.
  
- Que l'Ajuntament cessionari destine únicament i exclusivament l'immoble a activitats culturals i educatives durant tot el termini de la cessió.
  
- Que no s'arrende ni transmeta per cap títol a favor d'un tercer l'immoble.
  
- Que l'Ajuntament de Monòver mantinga i conserve l'immoble adequadament durant tot el termini de la cessió i es faça càrrec de qualssevol despeses de conservació i manteniment, així com del pagament dels impostos que es deriven de l'immoble objecte de cessió durant el termini establit per a esta.
  
- Totes les responsabilitats de qualsevol ordre, inherents tant a la rehabilitació com a gaudi de l'immoble l'ús del qual se cedix, seran a compte del cessionari.
  
Article 5
  
Transcorregut el termini de 10 anys pel qual se cedix l'immoble o deixades de complir les condicions de la cessió, l'immoble revertirà de ple dret a la Generalitat.
  
En tot cas la reversió o resolució de la cessió no atorgarà cap dret a indemnització per a l'Ajuntament cessionari.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa en el present decret.
  
València, 13 de maig de 2003
  
El president de la Generalitat,
  
JOSÉ LUIS OLIVAS MARTÍNEZ.
  
El conseller d'Economia, Hisenda i Ocupació,
  
VICENTE RAMBLA MOMPLET